साधारण लिखने च ते खोज-पड़ताल करियै लिखने च बड़ा फर्क होंदा ऐ। कोई बी लेख लिखदे होई आम तौरें पर लेखक अपने लेखै दे बिशे गी अपने गै ढगै कन्ने दिखदा ऐ। ओदे उप्पर उसदा व्यक्तिगत असर होंदा ऐ, पर अनुसन्धान दे खेतरै च लेखका गी अपना आप भुल्लियै छड़ा लिखने दे बिशे पासै ग ध्यान रक्खना पौंदा ऐ। आम लेखक अपनी समझ ते जानकारी दे मताबक गै कुसै गल्ला उप्पर अपनी राए देई सकदा ऐ। पर खोज-पड़ताल करने आला जिस बिशे उप्पर लिखन लगै उसी उस बारै जित्थूं तगर होई सकै पूरी ते ठोस जानकारी किट्‌ठी करनी पौंदी ऐ। इस खेतरै च लखोने आले लेखें जा निबन्धें दा हर शब्द ते हर पंक्ति बड़े पक्के ठोस प्रमाणें उप्पर टिके दे होने चाइदे। उसा जरूरत कोला बद्‌द इक पंक्ति बी लिखने दी अजादी नईं होंदी। खोज़ पूर्ण लेख आम लेखें कोला इस्सै गल्ला टकादा होंदा ऐ। साहित्य च कल्पना दा ते अनुमानें दा बड़ा महत्व होंदा ऐ। पर खोज-पड़ताल सरबन्धी साहित्य च अनुमानें गी तां गै थार थोग जेकर उन्दा आधार कोई ठोस प्रमाणें उप्पर होऐ। आखने द मतलब ए जे खोज पड़ताल दी कसौटी बड़ी सख्त कसौटी ऐ। अजें तोड़ी डोगरी च कीती गेदी खोज पडतालै दा बड़ा थोड़ा सारा हिस्सा गै इस कसौटी उप्पर खरा उतरदा ऐ। सन्दोंख करने आली इयै गल्ल ऐ—जे लेखकें च खोज पड़ताल करने दी रुचि जन्म तां डोगरी अनुसध न दा कम्म ब औने आले किस बरं च गै गौरव दी भल्ल बनी जाग।